Diari Oficial de la Generalitat Valenciana


Sumari del DOGV 1314, del 30-05-1990 (1990/817612)

ORDRE de 4 de maig de 1990, de la Conselleria d'Agricultura i Pesca, per la qual s'aprova la racionalització dels sistemes i obres de regadiu de determinades comunitats de regants.
------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/05/04/(2)/dof/vci/html**

### Dades del document

Número de DOGV
:   1314

Data del DOGV
:   30-05-1990

Secció del DOGV
:   DISPOSICIONS GENERALS

Número del document
:   1990/817612


Data del document
:   04-05-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 4 de maig de 1990, de la Conselleria d'Agricultura i Pesca, per la qual s'aprova la racionalització dels sistemes i obres de regadiu de determinades comunitats de regants.  
En el Decret 47/1987 del 13 d'abril, dictat en desenvolupament de la Llei 7/1986 del 22 de desembre, sobre la utilització d'aigua per a reg, es contemplen les ajudes que l'Administració autonòmica prestarà a les comunitats de regants per al foment i ordenació de l'adequada utilització d'aigua per a reg.  
Per Ordre del 31 d'octubre de 1989 de la Conselleria d?Agricultura i Pesca, es va convocar les comunitats de regants per a formular peticions o propostes, en relació a la utilització d'aigües per a reg, a l?empara del dit Decret.  
Havent examinat les sol·licituds d'obres i actuacions que es proposen realitzar per les comunitats de regants i havent apreciat la innecessarietat de la redacció del Pla d'Utilització d'aigües per a reg; a proposta de la Direcció General de Desenvolupament Agrari i fent ús de les facultats que tinc atribuïdes,  
ORDENE:  
Article primer  
Havent presentat sol·licituds d'ajuda per a la racionalització d'aigua per a reg, a l'empara de la convocatòria efectuada per Ordre del 31 d'octubre de 1989 de la Conselleria d'Agricultura i Pesca, es disposa la tramitació de les expressades sol·licituds, a càrrec de les consignacions pressupostàries vigents.  
Article segon  
Havent justificat les comunitats de regants relacionades en l'annex I d'aquesta Ordre, la racional utilització de l'aigua per a reg, es declara la innecessarietat de la redacció del Pla d'Utilització d'Aigües de Reg, relatiu a les obres que es descriuen per a cada comunitat de regants en el dit annex.  
Article tercer  
Als efectes del que es disposa en l'article 17 del Decret 47/87 del 13 d'abril del Consell de la Generalitat Valenciana, es classifiquen d?Interès General, les obres a realitzar.  
Article quart  
Conformement amb les vigents disposicions pressupostàries, no caldrà la redacció de projecte tècnic en les inversions inferiors a tres milions de pessetes; sent suficient la justificació tècnica mitjançant memòria valorada.  
Article cinqué  
Les Comunitats de Regants relacionades en l'annex I, que vulguen realitzar l?execució de les obres pel sistema d'administració, sempre que la inversió siga tècnica i/o econòmicament de xicoteta envergadura, hauran de sol·licitar-ho davant la Direcció General de Desenvolupament Agrari, que després dels corresponents informes podrà autoritzar-la.  
Tant el projecte com, si és el cas, la memòria tècnica que aprofite de base per a l?execució de les dites obres, seran objecte de supervisió, com a tràmit previ a l'aprovació i autorització del començ de les obres.  
Article sisè  
Les Comunitats de Regants que comptassem abans de la publicació d'aquesta Ordre, amb el corresponent Projecte Tècnic o, si és el cas, Memòria Tècnica Valorada, hauran de presentar la dita documentació tècnica en la Direcció General de Desenvolupament Agrari.  
Havent aprovat el dit document, la Comunitat que es tracte, cas que no es faça l'execució per administració, haurà de sol·licitar, almenys de tres empreses que tinguen l'oportuna classificació com a contractista d'obres, la corresponent proposta econòmica.  
Havent acabat el termini concedit per la Comunitat de Regants per a la presentació de les dites proposicions econòmiques, l?òrgan de govern de la Comunitat farà l'obertura de les pliques presentades, alçant-se la corresponent acta.  
La Comunitat haurà de trametre a la Direcció General de Desenvolupament Agrari, la proposta econòmica seleccionada.  
Article seté  
Les Comunitats de Regants que no comptem amb Projecte Tècnic hauran d'optar per qualsevol de les opcions següents:  
Primera. Sol·licitar a la Direcció General de Desenvolupament Agrari de la Conselleria d?Agricultura i Pesca, la redacció del Projecte Tècnic.  
Segona. Encarregar directament la redacció del Projecte a un tècnic competent a una empresa contractista, prèvia convocatòria de concurs de redacció de projecte i proposta econòmica, havent d'invitar-hi un mínim de tres empreses contractistes amb l'adequada classificació. En tots dos casos, la redacció del projecte no serà subvencionable i serà objecte de revisió i posterior aprovació per l?expressada Direcció General.  
Havent aprovat els projectes tècnics, s'assabentarà la Comunitat perquè o faça com indica l'article sisè d'aquesta Ordre o adjudique les obres al contractista que anteriorment haja presentat l'opció més avantatjosa conjuntament amb el Projecte.  
Article vuitè  
Les subvencions que es donen a les Comunitats de Regants seran aprovades pel Conseller d?Agricultura i Pesca i ratificades, si és el cas, pel Consell, i no podran excedir del 40% del cost de les obres.  
Havent aprovat les dites subvencions, les Comunitats de Regants contractaran l'execució de les obres amb les empreses seleccionades, cas d'executar-les per contracta.  
Article novè  
Els pagaments de les quantitats a què ascendeixen les subvencions, seran realitzats tenint en compte la supervisió de l'execució de les obres que es tracten, conformement amb el que es preveu en l'article 16 del Decret 47/87.  
DISPOSICIONS FINALS:  
Primera  
La Direcció General de Desenvolupament Agrari d'aquesta Conselleria dictarà les normes pertinents per a la millor aplicació de tot el que es disposa en aquesta Ordre.  
Segona  
Aquesta Ordre entrarà en vigor el dia de la publicació en el Diari Oficial de la Generalitat Valenciana.  
València, 4 de maig de 1990.  
El Conseller d?Agricultura i Pesca,   
LLUIS FONT DE MORA I MONTESINOS  
ANNEX I  
Relació de Comunitats de Regants, amb indicació de les obres per a les quals es declara la innecessarietat de la redacció del Pla d'Utilització d'Aigües i es classifiquen d'interés general:  
- Sindicat General d'Aigües de San Fulgencio (Alacant). Col·locació de tubs a les séquies de terra.  
- Sindicat Local de Regs de Cox (Alacant). Reparació de séquies.  
- Sindicat del Reg Públic de la Vila de Sax (Alacant). Millora d'instal·lacions de reg.  
- Jutjat Privatiu d?aigües de Callosa de Segura (Alacant). Col·locació de tubs a les sèquies de terra.  
- Jutjat Privatiu d?aigües d'Orihuela (Alacant). Col·locació de tubs a les sèquies de terra.  
- Jutjat Privatiu d?aigües de Rojales (Alacant). Col·locació de tubs a les sèquies de terra.  
- Comunitat de Regants de San Onofre-Torremendo (Alacant). Construcció de dos embassaments i conduccions.  
- Comunitat de Regants El Grajero, de Torremendo-Orihuela (Alacant). Construcció de dos embassaments, estació de bombament i conduccions.  
- Comunitat de Regants El Palacete, d'Algorfa (Alacant). Construcció d'un embassament i conduccions.  
- Comunitat de Regants de Monòvar (Alacant). Construcció i reparació d'embassaments.  
- Sindicat de Regs de Catral (Alacant). Ampliació i millora de les conduccions de reg.  
- Sindicat de Regs de Sant Felip Neri (Alacant). Ampliació i millora de les conduccions de reg.  
- Comunitat de Regants Sant Cristòfor, de Biar (Alacant). Reconversió del reg tradicional al reg localitzat.  
- Comunitat de Regants Hortes de Benillup, de Beniarrés (Alacant). Reparació de sèquies.  
- Comunitat General d'Usuaris de Callosa d'En Sarrià (Alacant). Reparació de sèquies, construcció depòsit d'aigua i reparació d'embassament.  
- Comunitat de Regants de Pinoso (Alacant). Construcció d'embassaments.  
- Comunitat de Regs de Llevant (marge esquerre del Segura), d'ELx (Alacant). Col·locació de sèquies, construcció i reparació d'embassaments.  
- Comunitat de Regants de la Sèquia Nova de la Zona Baixa de Huerta Major, d?Aspe (Alacant). Construcció d'un embassament i conduccions.  
- Comunitat de Regants d'Almassora (Castelló). Revestiment de sèquies.  
- Comunitat de Regants d'Altura (Castelló). Revestiment i col·locació de sèquies.  
- Comunitat de Regants d?Arañuel (Castelló). Col·locació de tubs a les sèquies.  
- Comunitat de Regants d?Ayódar (Castelló). Col·locació de tubs a les séquies.  
- Comunitat de Regants Santa Cruz, d?Argelita (Castelló). Col·locació de tubs a les sèquies.  
- Comunitat de Regants de l'Alt Palància, de Bejís (Castelló). Revestiment de sèquies.  
- Comunitat de Regants de Castellnovo (Castelló). Revestiment de sèquies.  
- Comunitat de Regants del Pantà de Maria Cristina (Castelló). Revestiment i col·locació de tubs a les sèquies.  
- Comunitat de Regants Vedat Arrosser (Castelló). Revestiment i col·locació de tubs a les sèquies.  
- Comunitat de Regants de San Isidro Labrador, de Cirat (Castelló). Col·locació de tubs a les sèquies.  
- Comunitat de Regants del Rio Pequeño, partida de la rambla d'Espadilla (Castelló). Col·locació de tubs a les sèquies.  
- Comunitat de Regants d'Espadilla (Castelló). Col·locació de tubs a les sèquies.  
- Comunitat de Regants de Fanzara (Castelló). Revestiment de séquies.  
- Comunitat de Regants de Fuentes de Ayódar (Castelló). Revestiment de séquies.  
- Comunitat de Regants del Riu Palància, de Jérica (Castelló). Revestiment de séquies.  
- Comunitat de Regants de Ludiente (Castelló). Revestiment de séquies.  
- Comunitat de Regants del Pla de Navajas (Castelló). Revestiment de sèquies.  
- Comunitat de Regants de Ribesalbes (Castelló). Conducció d'aigua.  
- Comunitat de Regants de Segorbe (Castelló). Revestiment de séquies.  
- Comunitat de Regants de Soneja (Castelló). Revestiment de séquies.  
- Comunitat de Regants de Sant Bartomeu, de Sueras (Castelló). Revestiment de sèquies.  
- Comunitat de Regants Hortes de Tales, de Tales (Castelló). Revestiment de sèquies.  
- Comunitat de Regants de Toga (Castelló). Revestiment de séquies.  
- Comunitat General d'Usuaris de Reg, de la Vall d'Uixó (Castelló). Construcció de bassa reguladora.  
- Comunitat de Regants Huerta de la Acequia Mayor, de Villahermosa del Rio (Castelló). Revestiment de sèquies.  
- Comunitat de Regants Sèquia Major, de Sagunt (València). Reparació de sèquies.  
- Comunitat de Regants de la Sèquia Major de Benàger i Faitanar, de Picanya (València). Revestiment de sèquia.  
- Comunitat de Regants dels Rius Alcoi i Vernissa, de Gandia (València). Millora i ampliació d'embassament.  
- Comunitat de Regants Sèquia Reial del Xúquer (València). Reparació de sèquies.  
- Comunitat de Regants Massalet, de Carlet (València). Reparació de conduccions.  
- Comunitat de Regants del Canal, de la Pobla de Vallbona (València). Cobriment de sèquies.  
- Comunitat de Regants de la Reial Sèquia, de Carcaixent (València). Reparació assut.  
- Comunitat de Regants de Pedralba (València). Canvi de conduccions de reg.  
- Comunitat de Regants de Bètera (València). Instal·lació de conduccions de reg.  
- Comunitat de Regants Sèquia Major, de Vilamarxant (València). Reparació de sèquia.  
- Comunitat de Regants Massalet, de Guadasuar (València). Substitució de conduccions.  
- Comunitat de Regants de les Sèquies de "Este Lado", "Otro Lado", "Ermita i Molinos", de Gestalgar (València). Substitució de conduccions.  
- Comunitat de Regants de Llíria (València). Construcció de bassa i conduccions.  
- Comunitat de Regants de Teresa de Cofrentes (València). Reparació de sèquies.  
- Comunitat de Regants Nostra Senyora de la Mercè, d'Algar de Palancia (València). Reparació d'embassament.  
- Comunitat de Regants de Benaguacil (València). Neteja i cobriment de sèquia.  
- Comunitat de Regants Santa Bàrbara, de Macastre (València). Reparació de sèquies.  
- Comunitat de Regants La Redonda, de Yàtova (València). Reparació de sèquies.  
- Comunitat de Regants d'Olocau (sector XV) (València). Instal·lació i conducció de reg.  
- Sindicat i Jurat de Regs de Sagunt (València). Ampliació de basses i obres complementàries.  
- Comunitat de Regants de Chelva (València). Millora i construcció de basses.  
- Comunitat de Regants i Partides Rurals de Viver, Horta de Baix, Màquines i Salinetes, d'Estubeny (València). Instal·lació conducció reg i estació de bombament.  
- Comunitat de Regants Pou de Dalt, de Riba-roja de Túria (València). Construcció de bassa.  
- Comunitat de Regants Pou de la Serra, de Torrent (València). Construcció de depòsit per a reg i altres.  
- Comunitat de Regants de la Pobla de Vallbona (València). Reparació de sèquies.  
- Comunitat de Regants del Pantà de Buseo (València). Reparació de sèquies.  
- Comunitat d'Usuaris de Reg de Montesa (València). Ampliació d'embassament i conduccions.


Còpia Permalink ELI